Държавен вестник, бр. 77, 2011 г., стр. 35

БРОЙ  77	
Д Ъ Р Ж А В Е Н  В Е С Т Н И К 	
СТР.  35  
1. след като уведоми компетентния орган 
на държавата членка по произход на колек­
тивната инвестиционна схема, да приложи 
подходящи мерки за защита на интересите на 
инвеститорите, включително да спре предла­
гането на дялове на схемата на територията 
на Република България; комисията незабавно 
информира Европейската комисия за прило­
жените мерки; 
2. да отнесе случая до Европейския орган 
за ценни книжа и пазари.
Чл. 135. Когато компетентният орган на 
държавата членка по произход на колективната 
инвестиционна схема, която извършва дейност 
на територията на Република България, уведо­
ми комисията за взето решение за отнемане 
на разрешение или за приложена мярка за 
спиране на емитирането или обратното из­
купуване или откупуването на дяловете на 
колективната инвестиционна схема, която се 
управлява от управляващо дружество с произ­
ход от Република България, комисията може 
да приложи мерките по чл. 195 и да наложи 
административно наказание по чл. 204 спря­
мо управляващото дружество за нарушаване 
разпоредбите на този закон и актовете по 
прилагането му във връзка с дейността на 
управляващото дружество. 
Раздел ІІ
Предлагане на дялове на колективна ин­
вестиционна схема с произход от Република 
България на територията на друга държава 
членка
Чл. 136. (1) Колективна инвестиционна 
схема, за която Република България е държава 
членка по произход и която възнамерява да 
предлага дяловете си на територията на дру­
га държава членка, предварително изпраща 
на комисията нотификационно писмо, което 
съдържа информация относно предприетите 
мерки за предлагане на дяловете в приемащата 
държава членка, включително, когато е прило­
жимо, мерките за предлагане на съответните 
класове акции, а в случаите на чл. 111 – и 
информация, че дяловете ще се предлагат от 
управляващото схемата дружество. 
(2) Към нотификационното писмо се при­
лагат:
1. уставът, съответно правилата на колек­
тивната инвестиционна схема, проспектът, 
последният годишен и 6-месечен отчет, пре­
ведени съгласно чл. 137, ал. 3;
2. документът с ключова информация за ин­
веститорите, преведен съгласно чл. 137, ал. 3.
(3) Ако представените данни и документи 
са непълни или нередовни, комисията из­
праща съобщение за това до колективната 
инвестиционна схема.
(4) В срок до 10 работни дни от получаване 
на нотификационното писмо и приложените 
към него документи комисията ги препраща 
на компетентния орган на държавата членка, 
в която колективната инвестиционна схема 
възнамерява да предлага дяловете си. Към 
тях комисията прилага атестация относно 
съответствието на колективната инвести­
ционна схема с изискванията, установени в 
Директива 2009/65/ЕО. 
(5) Нотификационното писмо и атеста­
цията се изготвят на английски език, освен 
ако е налице споразумение между Република 
България и приемащата държава членка тези 
документи да се изготвят на официалните 
езици на двете държави.
(6) Комисията уведомява незабавно колек­
тивната инвестиционна схема за изпращането 
на документите по ал. 4. Колективната инвес­
тиционна схема може да започне да предлага 
дяловете си в приемащата държава членка 
от датата на получаване на уведомлението.
(7) Колективната инвестиционна схема 
при актуализация на документите по ал. 2 и 
техните преводи незабавно уведомява ком­
петентния орган на приемащата държава 
членка по предвидения в закона ред и го 
информира къде могат да бъдат получени в 
електронен вид.
(8) В случай на промяна в информацията от 
нотификационното писмо по ал. 1 колектив­
ната инвестиционна схема писмено уведомява 
компетентния орган на приемащата държава 
членка преди извършване на промяната.
Чл. 137. (1) Колективна инвестиционна 
схема, за която Република България е дър­
жава членка по произход и която предлага 
дяловете си на територията на друга дър­
жава членка, предоставя на инвеститорите 
на територията на тази държава цялата 
информация и документи, които съгласно 
глава седма предоставя на инвеститорите в 
Република България.
(2) Информацията и документите съглас­
но ал. 1 се предоставят на инвеститорите по 
начин, установен в законите, подзаконовите 
нормативни актове и административните 
актове на приемащата държава членка.
(3) Документът с ключова информация за 
инвеститорите се предоставя на официалния 
или на един от официалните езици на прие­
мащата държава членка, или на език, одобрен 
от компетентните органи на тази държава. 
Всяка друга информация, различна от ключо­
вата информация за инвеститорите, може да 
бъде предоставена по избор на колективната 
инвестиционна схема по един от начините, 
посочени в изречение първо, или на английски 
език. Преводът трябва да отразява точно и 
пълно съдържанието на оригинала.
(4) Изискванията за предоставяне на ин­
формацията и документите по този член се 
прилагат и при всяка тяхна промяна и ак­
туализация.